Nadalenques populars valencianes pels carrers del Centre Històric
20 diciembre 2019

## Nadalenques populars valencianes pels carrers del Centre Històric20 diciembre 2019Última actualización: 15 julio 2025

![](../gestion/img/_AO_1224-copia.jpg)  
  

El **Vicealcalde i** **president de la Junta de Districte del Centre Històric, Pep Alandete,** acompanyat dels representants del **Grup de Danses Brials i Postisses de Gandia**, **Paqui Escrivà i Miguel Cebolla**, han anunciat aquest matí la recuperació de la tradició de cantar nadalenques valencianes al carrer. Concretament, demà dissabte 21 de desembre, de 18.30 h a 21 h, recorreran els carrers dels Centre Històric, des del Centre Social (plaça rei En Jaume I).

_“És una iniciativa que naix en part de l’associació i en part de la junta de districte, que organitzem activitats de recuperació de tradicions culturals valencianes com ara la Dansà del Centre Històric, a l’octubre. Aquesta nova acció voldríem que també fora acollida pel veïnat del barri i tota la ciutat”,_ ha assegurat Alandete.

_“Portem dos mesos assajant amb molta il·lusió. Hi durem la indumentària valenciana d’hivern amb fullets amb les lletres de les cançons perquè qui ho desitje puga acompanyar-nos cantant”_, ha explicat Escrivà.

El músic Cebolla ha triat un repertori molt conegut perquè siga molt participatiu i s’acompanyarà d’instruments com la guitarra, l’acordió, percussió, panderetes...